Som afgørelse på hans arvefordringer i Hertugdømmerne havde kongen med rigsrådets samtykke i 1602 forlenet ham med [[Svavsted Amt]] på 15 år; senere var han dog i høj grad misfornøjet hermed og søgte at få sin moder enkedronningen til at påvirke kongen til gunst for ham; 1610 opnåede han også at få [[Svavsted]] på livstid og tillige en sum penge. Men han var dog i forvejen også blevet forsørget på anden måde. Allerede [[Frederik II]] havde kastet sit blik for ham på tyske bispestifter og tænkt på et kanonikat i Strasburg; det havde været meningen, at han 1588 skulle være rejst der hen, men dette blev dog atter opgivet. Derimod opnåede han ved sin morfaders medvirkning 1591 at blive [[koadjutor]] i [[Schwerin Stift]], og 1603 blev han [[biskop]] der. Fra den tid havde han mest ophold i sit stifts residensstad [[Bützow]]; dog var han 1612 med Christian IV om bord på flåden under [[Kalmarkrigen]], og i december 1616 var han i Kolding til hertug [[Frederik 3. af Slesvig-Holsten-Gottorp|Frederik III af Gottorps]] forlening med Slesvig.<ref name="DBL 74"/>
Historie